**רשויות השלטון, חוקי היסוד וחוק**

**השבות והאזרחות**

1. הצג שני הבדלים בין הצעת חוק פרטית להצעת חוק ממשלתית.
2. הצג שני תפקידים של הכנסת.
3. ראשי ממשלה בישראל הציגו בשנים האחרונות את המדיניות החדשה של ממשלתם בנאומים שנָשאו מחוץ למשכן הכנסת. הם עשו זאת מפני שחברי הכנסת נוהגים לקטוע בקריאות ביניים נאומים במליאה, הזוכים לסיקור בתקשורת.

אחד מחברי הכנסת טען שהתנהגות זו של הממשלה אינה ראויה במדינה דמוקרטית , משום שקריאות הביניים של חברי הכנסת הן ביטוי לחוסר שביעות הרצון של הציבור מתפקוד הממשלה. לדבריו, הימנעות של ראשי הממשלה. מלנאום לפני הכנסת אינה מאפשרת לכנסת למלא את תפקידיה כראוי.

* ציין והצג תפקיד אחד של הכנסת, שבשמו טען חבר הכנסת. הסבר כיצד תפקיד זה בא לידי ביטוי בקטע.

1. בזמן האחרון יש עלייה בהיקף של פרסום תכנים באינטרנט, שעצם פרסומם עלול לסכן את ביטחונם הממשי של אנשים ואת ביטחון הציבור וביטחון המדינה. הממשלה הגישה הצעת חוק חדשה, העוסקת בהגבלת פרסום תכנים כאלה. ההצעה אושרה ברוב קולות בוועדת השרים לענייני חקיקה ואחר כך הועברה להצבעה במליאת הכנסת.

* ציין והצג את הקריאה (בהליך חקיקת חוק בכנסת) שהצעת החוק נמצאת בה.

הסבר כיצד קריאה זו באה לידי ביטוי בקטע.

1. הסבר שני הבדלים בין אחריות ממשלתית לבין אחריות מיניסטריאלית.
2. הסבר מהי החשיבות של אחריות ממשלתית בקיום המשטר הדמוקרטי
3. הסבר מהי אחריות מיניסטריאלית ומהי חשיבותה.
4. הסבר מהי חקיקת משנה ומהי חשיבותה.
5. הסבר מהי ממשלה קואליציונית.
6. ציין והסבר שני יתרונות של קואליציה רחבה.

ציין והסבר שני עקרונות דמוקרטיים שבאים לידי ביטוי בקיומה של קואליציה רחבה.

1. הצג את המושג ממשלה קואליציונית.

הצג שניים מתפקידיה / סמכויותיה של הממשלה בישראל.

1. הצג שני הבדלים בין תקנות לשעת חירום לבין תקנות ההגנה שעת חירום.
2. קהילה יהודית באחת מארצות אירופה יזמה מבצע שבו הוטסו לארץ עשרות רופאי עיניים יהודים. הם התנדבו לבדוק את הראייה של אלפי קשישים וניצולי שואה, ולהעניק משקפיים במימונה של קהילה זו למי שצריך. הרופאים הסבירו כי מבצע זה הוא ביטוי למחויבותה של הקהילה היהודית בחוץ לארץ כלפי אזרחי ישראל, וכי בכך הם מממשים את הכתוב בהכרזת העצמאות.

אחד הקשישים שקיבל משקפיים פרסם בעיתון מכתב ובו בירך על היוזמה של הקהילה אך גם הביע ביקורת. במכתבו טען כי זהו תפקידה של המדינה לפעול למען האוכלוסייה. לדעתו על הממשלה להקצות תקציבים ומשאבים לתכניות רווחה ובריאות עבור אוכלוסיות נזקקות, כדי שלא יצטרכו להסתמך על תרומות.

1. ציין והצג את הפנייה מבין הפניות לגורמים שונים בהכרזת העצמאות שמתממשת בקטע.

הסבר כיצד מימוש פנייה זו בא לידי ביטוי בקטע.

1. ציין והצג את תפקיד הממשלה שצריך להתקיים על פי טענת הקשיש. הסבר כיצד תפקיד הממשלה בא לידי ביטוי בקטע.
2. במפרץ חיפה פגעה ספינה בצינור נפט. עקב הפגיעה פרץ נפט לים, וזיהם את החופים. המשרד להגנת הסביבה פרסם מודעה ובה אזהרה שהרחצה בחופי המפרץ מסוכנת לבריאותם של המתרחצים. בהנחיית השר הממונה נאסרה הרחצה בחופים אלה למשך כמה ימים, והרשויות נדרשו לבצע עבודות כדי לעצור את התפשטות הנפט בים, ולמנוע זיהום נוסף של החופים.

* ציין והצג את סוג האחריות הממשלתית שבא לידי ביטוי בהנחיית השר.

1. שר המסחר והתעשייה חתם על הסכם סחר עם מדינה שעמה אין לישראל קשרים דיפלומטיים. אחד מחברי הכנסת הביע את מחאתו על מעשה זה, וטען כי השר לא היה מוסמך לחתום על הסכם זה בלי אישור הכנסת. בתגובה לטענה זו אמר דובר השר כי הממשלה היא שמנהלת את ענייני הכלכלה של ישראל, וכי אין חוק המחייב אותה לקבל את אישור הכנסת להסכמי סחר שהיא חותמת עליהם. לכן שר במסחר והתעשייה רשאי לחתום על הסכמים אלו בשם ממשלת ישראל.

* ציין והצג את הסמכות של הממשלה, שבשמה פעל שר המסחר והתעשייה. הסבר את תשובתך על פי הקטע

1. לידיעת הציבור הובא דוח שפרסם מבקר המדינה בנוגע לאסון הַשְׁרֵפָה בכרמל בשנת 2010 ,שבו נהרגו אנשים רבים ונשרפו שטחי יער גדולים.

המבקר מבהיר בדוח את עמדתו בנוגע לסוגי האחריות לאסון, ומדגיש את הסכנה שבהטלת האחריות לתוצאות האסון על דרגי הביצוע הנמוכים. לדבריו, ההיערכות למניעת שרפות היא בסמכותה של הממשלה, ולכן היא נושאת באחריות כוללת למחדלים ולכישלונות שהובילו לאסון ולתוצאותיו.

דוח המבקר דן גם בליקויים שהיו בהיערכות למניעת שרפות בזמנן של ממשלות קודמות, אך קובע שבסופו של דבר האחריות לתוצאות חלה על הממשלה שכיהנה בזמן השרפה.

א. ציין והצג את סוג מנגנון הפיקוח והביקורת שבא לידי ביטוי בדוח. הסבר כיצד סוג המנגנון הזה בא לידי ביטוי בקטע.

ב. ציין והצג את סוג האחריות של הממשלה שבא לידי ביטוי בדוח של מבקר המדינה. הסבר כיצד סוג האחריות שציינת בא לידי ביטוי בקטע.

1. הסבר שני אמצעים לשמירת האי-תלות של הרשות השופטת.
2. הצג שני הבדלים בין משפט פלילי למשפט אזרחי.
3. הצג שניים מתפקידיו של בית המשפט העליון.
4. הצג שני צווים שבסמכותו של בג"ץ להוציא.
5. הצג שני תפקידים של בית משפט מחוזי.
6. הצג את עקרון הגבלת השלטון.

הסבר כיצד בג"ץ מגביל את רשויות השלטון.

1. עורכת של עיתון מקומי פרסמה כתבה ובה היא טענה כי ראש עירייה מסוים אינו ראוי לכהן בתפקידו. לטענתה, ראש העירייה נבחר על בסיס מידע שקרי שהפיץ בציבור במסמך שבו פירט את כישוריו והשכלתו במהלך תעמולת הבחירות.

בתגובה לכתבה הגיש ראש העירייה לבית משפט השלום תביעת לשון הרע נגד עורכת העיתון. הוא דרש מעורכת העיתון פיצוי כספי על הנזק שנגרם לו לכאורה בגלל פגיעה במוניטין שלו. בבית המשפט הוכח שהדברים שנכתבו בכתבה נכונים והתביעה אינה מוצדקת. לפיכך דחה בית המשפט את התביעה.

א. ציין והצג את הזכות שנפגעה לטענת ראש העירייה. הסבר כיצד זכות זו באה לידי ביטוי בקטע.

ב. ציין והצג לאיזה סוג משפט )פלילי, אזרחי, חוקתי( הופנתה התביעה של ראש העירייה. הסבר כיצד סוג משפט זה בא לידי ביטוי בקטע.

1. לאחרונה נעשו כמה ניסיונות לשנות את דרך בחירת השופטים בישראל. אחת ההצעות הייתה להגדיל את מספר נציגי הכנסת והממשלה בוועדה לבחירת שופטים, כך שהם יהיו רוב בוועדה. מגישי ההצעה טענו שבדרך זו הוועדה תשקף באופן מובהק יותר את העמדות שנבחרי העם מייצגים.

בתגובה להצעה זו אמר משפטן ידוע שהקטנת חלקם של נציגי מערכת המשפט בוועדה תפגע במימוש של אחד העקרונות החשובים המנחים את הפעילות של הרשות השופטת, ולכן יש להימנע ממנה.

* ציין והצג את העיקרון המנחה את הרשות השופטת, שההצעה תפגע במימושו. הסבר כיצד הפגיעה בעיקרון זה באה לידי ביטוי בקטע.

1. ממשלת ישראל החליטה לייצא למדינות אחרות חלק מן הגז הטבעי שהתגלה מול חופי הארץ. ארגוני סביבה וחברי כנסת מן האופוזיציה הגישו עתירות לבית המשפט הגבוה לצדק (בג"ץ) נגד החלטה זו. השופט הוציא צו ובו דרש מן המדינה להשיב בתוך שלושים יום על העתירות שהוגשו, ולהפסיק את יצוא הגז בפרק זמן זה.

* ציין והצג את הצו שהוציא בג"ץ (צו החלטי או צו על תנאי). הסבר כיצד צו זה בא לידי ביטוי בקטע.

1. במדינה דמוקרטית מסוימת התנהלה מערכת בחירות, ובמהלכה הציבה קבוצת אמנים בפארקים ציבוריים פסלי עירום של אחד המועמדים בבחירות. עוברי אורח הצטלמו משועשעים עם הפסלים. בתגובה הגישו פעילים ממטה הבחירות של המועמד תלונה במשטרה נגד האמנים. לטענתם על המדינה להעמיד את האמנים לדין משום שפעלו בניגוד לחוק, ולא קיבלו אישור חוקי מן הרשויות להציב את הפסלים במקומות ציבוריים.

* ציין והצג את סוג המשפט שהפעילים ממטה הבחירות של המועמד מבקשים לערוך. הסבר כיצד סוג משפט זה בא לידי ביטוי בקטע.

1. מרצה המלמד במכללה תבע בבית משפט השלום את אחת מתלמידותיו. לטענתו שני ספרים שהיא פרסמה התבססו על תוכן שהוא יצא באמצעות מחקריו ולימד במכללה וכן על דפי סיכום ותרגול שהוא חיבר. לדבריו, התלמידה לא ביקשה ממנו רשות לעשות כך ולא ציינה את המקור של תוכן הספרים.

בית המשפט קיבל את טענת המרצה ופסק שעל התלמידה לשלם לו פיצוי כספי וגם להסיר מן הספרים את התכנים שהוא כתב. התגובה התלמידה פנתה לבית המשפט המחוזי וטענה שאין בספרים שפרסמה תוכן השייך למרצה, והיא שֶכָתבה את הסיכומים ואת התרגילים. למרות טענותיה, דחה בית המשפט המחוזי את פנייתה וקבע שהתכנים שייכים למרצה ועל התלמידה לפצותו על השימוש בהם.

* ציין והצג את סוג המשפט (פלילי או אזרחי) שהתנהל בבית המשפט. הסבר כיצד זוג משפט זה בא לידי ביטוי בקטע.
* ציין והצג את הזכות שבתי המפשט הגנו על מימושה. הסבר כיצד זכות זו באה לידי ביטוי בקטע.

1. בעקבות עלייה במספר הנפגעים בתאונות הדרכים נערך דיון בעניין זה במליאת הכנסת. כמה חברי כנסת טענו שהממשלה אינה פועלת במידה מספקת לפתרון הבעיה ודרשו שהממשלה תקבע כי הפחתת מספר תאונות הדרכים היא יעד לאומי. לדבריהם, על הממשלה להבטיח תחזוקה נאותה של הכבישים ולהטיל על שר התחבורה את האחריות למימוש יעד זה.

* ציין והצג את תפקיד הכנסת שבא לידי ביטוי בדרישה של חברי הכנסת.

הסבר כיצד תפקיד זה בא לידי ביטוי בקטע.

1. ארגונים לשמירה על זכויות אדם עתרו לבג"ץ בטענה שהצפיפות בבתי הכלא בישראל גבוהה מדי. לדברי העותרים, בשל הצפיפות הגבוהה האסירים חיים בתנאי מחנק ודוחק בתאים, ובריאותם נפגעת. מצב זה הוא בניגוד לחובה להימנע מענישה אכזרית ובלתי אנושית, ויש בו משום השפלה ללא צורך של האסירים והפרה של זכויות היסוד שלהם. בית המשפט קיבל את העתירה וקבע שתנאי הכליאה של האסירים אינה כחוק משום שהם פוגעים בזכויות היסוד של הפרט. לכן על המדינה להגדיל במידה ניכרת את שטח המחיה המוקצה לכל אסיר.

* ציין והצג את חוק היסוד שעליו התבססה פסיקת בג"ץ. הסבר כיצד חוק היסוד הזה בא לידי ביטוי בקטע.

1. בעת האחרונה התקבלה בממשלה החלטה, ולפיה ייסגר שדה התעופה לטיסות פנים "שדה דב" הנמצא בתל אביב. שדה התעופה משמש בעיקר להמראות ולנחיתות של מטוסים הטסים לאילת וממנה. ההחלטה לסגור את "שדה דב" היא חלק מתכנית ממשלתית לבנות בעתיד שכונת מגורים גדולה בשטח זה.

החלטה זו עוררה את כעסם ואת התנגדותם של אזרחים רבים. לכן הם החליטו לפעול נגד מימוש ההחלטה: הם נשאו שלטי מחאה מול שדה התעופה, הפיצו עצומות ברשת האינטרנט, שנכתב בהן שהמיקום של שדה התעופה חיוני למדינה, וביקשו מהאזרחים לחתום על עצומות אלה. כמו כן, הם פנו לכלי התקשורת וביקשו לפרסם את התכנית שתפגע בנוסעים בקו טיסות זה.

1. ציין והצג את התפקיד של הממשלה שבא לידי ביטוי בהחלטה לסגור את שדה התעופה "שדה דב".

הסבר כיצד תפקיד זה בא לידי ביטוי בקטע.

1. ציין והצג את סוג מנגנון הפיקוח והביקורת שהפעילו המתנגדים לסגירת שדה התעופה.

הסבר כיצד סוג מנגנון פיקוח וביקורת זה בא לידי ביטוי בקטע.

1. אחת מחברות הכנסת פנתה במליאת הכנסת לשר החקלאות וביקשה לדעת מה משרדו עושה כדי למנוע התפשטות מחלת הכלבת. לטענתה, משרד החקלאות אינו פועל מספיק לחיסון חיות בר נגד כלבת, ומשום כך בני אדם ובעלי חיים עלולים להיות בסכנה.

בדיון שנערך במליאת הכנסת בשבוע שלאחר מכן הודיע שר החקלאות כי משרדו הרחיב את היקף החיסונים, ולשם כך הוא כבר הוציא את כל התקציב המיועד לחיסון בעלי חיים בשנה זו. השר אף הוסיף ואמר כי הוא פנה למשרד האוצר בבקשה לקבל תוספת תקציב כדי להרחיב עוד את היקף החיסונים.

* ציין הוצג את סוג האחריות שהתממשה בפעילות השר. הסבר כיצד סוג אחריות זה בא לידי ביטוי בקטע.

1. בית המשפט המחוזי הרשיע מנהל של חברה שעסקה במכירת מוצרים בטלפון. עפ"י ההרשעה, החברה נהגה להטעות קשישים, לנצל את חולשתם ולהחתים אותם על עסקאות של רכישת מוצרים שלא היה בהם צורך. בית המשפט הדגיש את חומרת המעשים של החברה וקבע שפעלה שלא כחוק, וגזר על מנהל החברה עונש של עשרה חודשי מאסר.

* ציין והצג את סוג המשפט שהתנהל בבית המשפט המחוזי. הסבר כיצד סוג משפט זה בא לידי ביטוי בקטע.

1. בעלת דירה בתל אביב חתמה עם קונה על הסכם למכירת דירתה. שבוע לאחר חתימת ההסכם התחרטה בעלת הדירה, והודיעה לקונה כי היא אינה מעוניינת למכור את הדירה, והיא מבטלת את ההסכם.

הקונה פנה לבית משפט השלום בעיר, ותבע מבעלת הדירה פיצויים על הפרת ההסכם ביניהם. בית המשפט פסק לטובת התובע, וחייב את בעלת הדירה בתשלום פיצוי כספי.

* ציין והצג את סוג המשפט שהתנהל בין הקונה ובין בעלת הדירה (משפט פלילי או משפט אזרחי).

הסבר כיצד סוג המשפט הזה בא לידי ביטוי בקטע.

1. בעת האחרונה הוקם תאגיד ממלכתי חדש לשידור הציבורי. כדי להקים את התאגיד יזם שר התקשורת חקיקת חוק מיוחד. על פי חוק זה, התאגיד החדש יספק שידורי רדיו וטלוויזיה מגוונים ואיכותיים במימון מלא של המדינה.

כאשר הציג שר התקשורת את החוק בוועדת השרים לענייני חקיקה, התנגדו שרים אחדים לחוק המוצע ולהקמת התאגיד. לטענתם, כלי התקשורת צריכים להיות בידי גופים פרטיים בלבד - על גופים אלה לממן את פעילותם בעצמם ולהתחרות ביניהם בחופשיות על התעניינות הציבור, בלי מעורבות השלטון. לדבריהם, ערוץ תקשורת בשליטת המדינה ובמימונה יכביד על תקציב המדינה ויחייב העלאת מִסים.

1. ציין והצג את סוג הצעת החוק להקמת תאגיד השידור הציבורי.

הסבר כיצד סוג זה של הצעת חוק בא לידי ביטוי בקטע.

1. ציין והצג את הגישה החברתית־כלכלית שבאה לידי ביטוי בדברי השרים שהתנגדו להקמת תאגיד השידור הציבורי.
2. משרד האוצר מחייב כל אדם לשלם מכס על מוצרים מסוימים שהוא מייבא מחוץ לארץ. הטלת המכס נועדה להביא להעלאת מחירי המוצרים המיובאים, וכך לעודד רכישה של מוצרים מתוצרת ישראל, לחזק את התעשייה הישראלית ולעודד יצירת מקומות עבודה.

בשנים האחרונות חלו שינויים ניכרים בדרך היבוא של מוצרים רבים לארץ. בעבר יובאו כמעט כל המוצרים האלה בידי יבואנים שזהו מקצועם אך בשנים האחרונות התרחב היקף הקניות של ישראלים באמצעות אתרי אינטרנט הפועלים מחוץ לישראל. בשל הקניות המרובות באינטרנט הצטמצמו ההכנסות של היבואנים בישראל במידה רבה. לכן דרשו היבואנים שמשרד האוצר יטיל מכס על כל המוצרים שישראלים רוכשים באמצעות אתרי אינטרנט הפועלים מחוץ לישראל או שלא יטיל מכס גם על היבואנים.

1. ציין והצג את הגישה הכלכלית־חברתית שנוקט משרד האוצר.

הסבר כיצד גישה זו באה לידי ביטוי בקטע.

1. ציין והצג את התפקיד של הממשלה שבא לידי ביטוי בדרישה של היבואנים.

הסבר כיצד תפקיד זה בא לידי ביטוי בקטע.

1. אחד מחברי הכנסת מן האופוזיציה הגיש הצעת חוק לפיזור הכנסת בטענה שהיא אינה ממלאת את תפקידה כראוי. הצעתו הועלתה להצבעה במליאת הכנסת, אך מכיוון שלא זכתה ברוב הקולות היא הוסרה מסדר היום של הכנסת בלי להגיע לשלב הדיונים בוועדת הכנסת המתאימה.

* ציין והצג את הקריאה (בהליך חקיקת חוק בכנסת) שבה נערכה ההצבעה על הצעת החוק. הסבר כיצד קריאה זו באה לידי ביטוי בקטע.